
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 874 


12 Ιουλίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Σύσταση ενιαίας επιχείρησης ύδρευσης-αποχέτευ- 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ Χασίων» του Ν. Τρι¬ 
κάλων . 1 

Καθορισμός του Περιεχομένου της Καθολικής Υπηρε¬ 
σίας . 2 


ΑΠΟΦΑΣΕΙ Σ 

Αριθ. οικ. 13481 (1) 

Σύσταση ενιαίας επιχείρησης ύδρευσης-αποχέτευσης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ Χασίων» του Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 1 παρ. 3του Ν. 1069/1980 
«περί κινήτρων δια την ίδρυσιν επιχειρήσεων υδρεύσεως 
και αποχετεύσεως» (ΦΕΚ Α' 191/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ ΑΊ13/1995). 

3. Τις διατάξεις του άρθρου 1 παρ. 1 του Ν. 2647/1998 
(ΦΕΚ Α' 237/1998). 

4. Τη 18/2002 απόφαση του Δημοτικού Συμβουλίου Δ. 
Χασίων. 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο¬ 
γισμού του Δήμου Χασίων το ύψος της οποίας ανέρχεται 
για το έτος 2002 στο ποσό των 38.152,00 Ευρώ, για το 
οποίο έχει εγγράφει πίστωση στον κωδικό ΚΑ 212.9β. Για 
τα δε έτη 2003, 2004, 2005 και 2006 δαπάνη αντίστοιχα 
ανά έτος 38.152,00 Ευρώ, 38.152,00 Ευρώ, 38.152,00 Ευ¬ 
ρώ και 38.152,00 Ευρώ για τις οποίες θαεγγραφούν αντί¬ 
στοιχες πιστώσεις στους αντίστοιχους κωδικούς. 

6. Την 2106/10.5.2002 εξουσιοδότηση στον Προϊστάμε¬ 
νο Δ/νσης Τοπ. Αυτ/σης & Δ/σης Ν. Τρικάλων για υπογρα¬ 


φή εγγράφων με Εντολή Γ ενικού Γ ραμματέα Περιφέ¬ 
ρειας Θεσσαλίας, αποφασίζουμε: 

Εγκρίνεται η 18/2002 απόφαση του Δημοτικού Συμβου¬ 
λίου Δ. Χασίων του Νομού Τρικάλων η οποία αφορά τη σύ¬ 
σταση στον ομώνυμο Δήμο ενιαίας επιχείρησης ύδρευ¬ 
σης-αποχέτευσης που έχει ως εξής: 

1. Συνιστάται στο Δήμο Χασίωντου Νομού Τ ρικάλων ενι¬ 
αία επιχείρηση ύδρευσης - αποχέτευσης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ-ΑΠΟΧΕΤΕΥΣΗΣ Δ. 
ΧΑΣΙΩΝ Ν. ΤΡΙΚΑΛΩΝ» (άρθρο 1 παρ. 1 Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο Ιδιωτικού Δικαίου με κοινωφελή χα¬ 
ρακτήρα και διέπεται ως προ τη διοίκηση, οργάνωση, 
εκτέλεση, λειτουργία και συντήρηση των έργων της αρ- 
μοδιότητάςτης καθώς καιτις πηγές χρηματοδότησήςτης 
από τις διατάξεις του Ν. 1069/1980 «περί κινήτρων δια την 
ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται διατάξεις του Π.Δ. 
410/1995 «Δημοτικός και Κοινοτικός Κώδικας» και οι κα¬ 
νόνες της ιδιωτικής οικονομίας (άρθρο 1 παρ. 1 Ν. 
1069/1980). 

3. Έδρα της επιχείρησης είναι ο Δήμος Χασίων (άρθρο 
1 παρ. 3 Ν. 1069/1980). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Χασίων (άρθρο 1 παρ. 3 Ν. 
1069/1980). 

Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3 Ν. 1069/1980). 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
στούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων και κάθε άλλο στοιχείο 
που θα παραχωρηθεί από το Δήμο (άρθρο 8 παρ. 1 Ν. 
1069/1980). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Έσοδα 

Έσοδα της επιχείρησης είναι: 

1) Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης,για μία δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζονται σε πο¬ 
σοστό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α' και 11 Ν. 1069/1980). 

2) Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 
παρ.1 εδ. ια και 13 Ν. 1069/1980). 

3) Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ' Ν. 1069/1980). 

4) Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ' και άρθρο 15 Ν. 1069/1980). 

5) Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ.ε'Ν. 1069/1980). 

6) Το τέλος χρήσεως υπονόμων (άρθρο 10 παρ. 1 εδ.στ' 
Ν. 1069/1980). 

7) Η αξία ύδατος που καταναλώνεται (άρθρο 10 παρ. 1 
εδ.ζ'Ν. 1069/1980). 

8) Η εγγύηση χρήσεως του υδρομετρητή (άρθρο 10 
παρ. 1 εδ.η'Ν. 1069/1980). 

9) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών ( άρθρο 10 παρ. 1 εδ. θ' Ν. 
1069/1980). 

10) Οι συνεισφορές τρίτων για την εκτέλεση κατά προ¬ 
τεραιότητα έργων (άρθρο 10 παρ. 1 εδ. ι'Ν. 1069/1980). 

11) Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ' Ν. 1069/1980). 

12) Δάνεια, κληρονομιές δωρεές και λοιπές επιχορηγή¬ 
σεις (άρθρο 10 παρ. 1 εδ. ιγ'Ν. 1069/1980). 

13) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/1980, όπως το 
άρθρο 28 τούτου τροποποιήθηκε με το άρθρο 6 παρ. 13 
του Ν. 2307/1995). 

Διοίκηση 

1. - Η επιχείρηση διοικείται από διοικητικό συμβούλιο 
που αποτελείται από επτά (7) μέλη τα οποία ορίζονται μα¬ 
ζί με τους αναπληρωτές τους από το Δημοτικό Συμβού¬ 
λιο. Από τα μέλη αυτά: 

α) Τέσσερις (4) είναι αιρετοί εκπρόσωποιτου Δήμου Χα- 
σίων εκ των οποίων το ένα προέρχεται από τη μειοψηφία 
(άρθρο 6του Ν. 2307/1995). 

β) Ένας (1) είναι δημότης ή κάτοικος του Δήμου Χασίων 
που έχουν πείρα ή γνώσεις σχετικές με το αντικείμενο της 
Επιχείρησης. 

γ) Ένας (1) είναι εκπρόσωπος του Κοινωνικού φορέα 
της Περιοχής. 

δ) Ένας (1) είναι εκπρόσωπος των εργαζομένων στην 
Επιχείρηση σε περίπτωση που αυτή απασχολεί περισσό¬ 
τερους από είκοσι (20) εργαζομένους. 

Στην περίπτωση αυτή μειώνεται κατά έναν ο αριθμός 
των δημοτών κατοίκων. 

Ο εκπρόσωπος των εργαζομένων και του κοινωνικού 
φορέα προτείνονται από τους οικείους φορείς. 

2. - Το Δημοτικό Συμβούλιο ορίζει από τα μέλη του διοι¬ 


κητικού συμβουλίου τον Πρόεδρο και τον Αντιπρόεδρό 
του (άρθρο 3 παρ. 1 του Ν. 1069/1980 και 278 Π.Δ. 
410/95). 

3. - Η θητεία του Διοικητικού συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα- 
τασταθούντα νέα μέλη, (άρθρο 2της 25027/84 απόφ. Υπ. 
Εσωτερικών ΦΕΚ 244/Β'). 

4. - Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1069/80). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 20 Ιουνίου 2002 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣΙΛΕΙΟΣ ΤΣΑΤΣΑΓΙΑΣ 

-♦- 

Αριθ. 255/83 (2) 

Καθορισμός του Περιεχομένου της Καθολικής 
Υπηρεσίας. 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. Το Ν. 2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις», ιδίως τα άρθρα 1, 2, 
3, παράγρ. 14, εδάφιο ια' και 8 (ΦΕΚ 273/Α/2000). 

β. Το Π.Δ. 181/1999 «Προσαρμογή στην Οδηγία 
98/10/ΕΚτου Ευρωπαϊκού Κοινοβουλίου και του Συμβου¬ 
λίου για την Εφαρμογή της Παροχής Ανοιχτού Δικτύου 
(ΟΝΡ) στη Φωνητική Τηλεφωνία και γιατην Καθολική Υπη¬ 
ρεσία για τις Τηλεπικοινωνίες σε Ανταγωνιστικό Περιβάλ¬ 
λον» (ΦΕΚ 170/Α/1999). 

γ. Το γεγονός ότι από τις διατάξεις αυτής της Απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζει: 

Άρθρο 1 

Σκοπός - Πεδίο Εφαρμογής 

1. Σκοπός της παρούσας Απόφασης είναι ο καθορισμός 
ενός ελάχιστου συνόλου ποιοτικών τηλεπικοινωνιακών 
υπηρεσιών που πρέπει να προσφέρονται στο κοινό, ανε¬ 
ξάρτητα από τη γεωγραφική του θέση εντός της Ελληνι¬ 
κής Επικράτειας, σε προσιτή τιμή. 

2. Η παρούσα Απόφαση δεν αφορά τον τρόπο κοστολό¬ 
γησης της Καθολικής Υπηρεσίας και τον πιθανό επιμερι- 
σμό του κόστους αυτής. Τ α ανωτέρω θέματα ρυθμίζονται 
με ειδικές Αποφάσεις της ΕΕΤΤ. 

Άρθρο 2 

Ορισμοί 

Σταθερή Δημόσια Τηλεφωνική Υπηρεσία: Η παροχή 
στους τελικούς χρήστες, των οποίων τα τερματικά βρί¬ 
σκονται σε σταθερή θέση, υπηρεσίας για την αποστολή 
και λήψη εθνικών και διεθνών κλήσεων, η οποία μπορεί να 
περιλαμβάνει πρόσβαση σε υπηρεσίες έκτακτης ανάγκης 
(112), παροχή υπηρεσιών συνδρομής από τηλεφωνητή, 
υπηρεσίες καταλόγου, παροχή κοινοχρήστων τηλεφώ¬ 
νων, παροχή υπηρεσιών υπό ειδικούς όρους ή και την πα¬ 
ροχή ειδικών διευκολύνσεων για άτομα με ειδικές ανά- 

γκες ή ειδικές κοινωνικές ανάγκες, αλλά δεν περιλαμβά¬ 
νει τις υπηρεσίες προστιθέμενης αξίας που παρέχονται 
μέσω του δημόσιου τηλεφωνικού δικτύου. 

Λέξεις ή φράσεις, οι οποίες δεν ορίζονται στο παρόν άρ¬ 
θρο και χρησιμοποιούνται στην παρούσα Απόφαση, 
έχουν την έννοια η οποία τους αποδίδεται στο 
Ν.2867/2000. Σε περίπτωση που κάποιος από τους ορι¬ 
σμούς που χρησιμοποιούνται στην παρούσα Απόφαση 
δεν αναφέρεται στο Ν.2867/2000, η αντίστοιχη λέξη ή 
φράση ερμηνεύεται σύμφωνα με τον ορισμό ο οποίος πε¬ 
ριλαμβάνεται στο δευτερογενές δίκαιο της Ευρωπαϊκής 
Ένωσης. 

Άρθρο 3 

Γενικές διατάξεις για την παροχή Καθολικής Υπηρεσίας 

1. Η παροχή Καθολικής Υπηρεσίας περιλαμβάνει περιο¬ 
ριστικά τις ακόλουθες υπηρεσίες: 

α. Σύνδεση στο σταθερό δημόσιο τηλεφωνικό δίκτυο σε 
σταθερή θέση και πρόσβαση σε υπηρεσία φωνητικής τη¬ 
λεφωνίας, η οποία θα πρέπει να είναι τέτοια ώστε να εξα¬ 
σφαλίζεται ότι οι χρήστες πραγματοποιούν και δέχονται 
τοπικές, υπεραστικές και διεθνείς κλήσεις και κάνουν 
χρήση υπηρεσιών τηλεομοιοτυπίας και δεδομένων. Οι 
υπηρεσίες δεδομένων θα πρέπει να παρέχονται με ρυθ¬ 
μούς μετάδοσης, που να εξασφαλίζουν τη λειτουργική 
πρόσβαση στο Διαδίκτυο με ελάχιστη ταχύτητα, όπως αυ¬ 
τή ορίζεται από την κείμενη νομοθεσία. Η εν λόγω υπο¬ 
χρέωση του παρόχου Καθολικής Υπηρεσίας αφορά τη 
σύνδεση του χρήστη στο σταθερό δημόσιο τηλεφωνικό 
δίκτυο με μια σύνδεση στενής ζώνης (είηςΙε ηειτοννόαηά 
οοηηεοΐίοη) αλλά δεν εκτείνεται σε Ψηφιακά Δίκτυα Ενο¬ 
ποιημένων Υπηρεσιών (Ι3ϋΝ). 

β. Υπηρεσία πληροφοριών τηλεφωνικού καταλόγου και 
κατάλογοι συνδρομητών σε έντυπη ή/και ηλεκτρονική 
μορφή. 

γ. Κοινόχρηστα τηλέφωνα. 

δ. Ειδικές ρυθμίσεις για άτομα με ειδικές ανάγκες ή ει¬ 
δικές κοινωνικές ανάγκες. 

ε. Υπηρεσίες συνδρομής από τηλεφωνητή. 

στ. Δωρεάν πρόσβαση σε υπηρεσίες εκτάκτου ανά¬ 
γκης, χρησιμοποιώντας τον κωδικό επιλογής «112» ή λοι¬ 
πούς αριθμούς έκτακτης ανάγκης. 

2. Με την επιφύλαξη ρητής διαφορετικής ρύθμισης από 
διατάξεις της παρούσας Απόφασης, όλες οι υπηρεσίες οι 
οποίες αποτελούν αντικείμενο της Καθολικής Υπηρεσίας, 
σύμφωνα μετηνπαράγρ. 1 του παρόντος άρθρου, παρέ¬ 
χονται σε προσιτή τιμή. 

Άρθρο 4 

Κατάλογοι χρηστών και υπηρεσία πληροφοριών 
τηλεφωνικού καταλόγου 

1. Οι συνδρομητές ή χρήστες έχουν το δικαίωμα χρή¬ 
σης τηλεφωνικών καταλόγων έντυπης ή/και ηλεκτρονικής 
μορφής, οι οποίοι καλύπτουν το σύνολο των αριθμών που 
έχουν εκχωρηθεί σε συνδρομητές. Η υποχρέωση έκδο¬ 
σης των ανωτέρω τηλεφωνικών καταλόγων βαρύνει τον ή 
τους παρόχους Καθολικής Υπηρεσίας. Σε περίπτωση κα¬ 
τά την οποία περισσότεροι του ενός Οργανισμοί εκδηλώ¬ 
σουν ενδιαφέρον έκδοσης των ανωτέρω τηλεφωνικών κα¬ 
ταλόγων υπό τους όρους του παρόντος άρθρου, η ΕΕΤΤ 
δύναται να αναθέτει την έκδοση των σχετικών τηλεφωνι¬ 
κών καταλόγων σε έναν Οργανισμό στα πλαίσια διαγωνι- 
στικής διαδικασίας. Ο υπόχρεος για την έκδοση τηλεφω¬ 


νικού καταλόγου υποχρεούται να υποβάλλει στην ΕΕΤΤ 
για έγκριση τη μορφή των καταλόγων που πρόκειται να 
εκδώσει, το αργότερο δύο (2) μήνες πριν την έκδοσή 
τους. 

2. Σε όλους τους χρήστες, συμπεριλαμβανομένων των 
χρηστών κοινοχρήστων τηλεφώνων, διατίθεται επί 
24ώρου βάσεως τουλάχιστον μία υπηρεσία πληροφο¬ 
ριών τηλεφωνικού καταλόγου, η οποία καλύπτει όλους 
τους καταχωρημένους τηλεφωνικούς αριθμούς. Η υπο¬ 
χρέωση παροχής της υπηρεσίας πληροφοριών τηλεφω¬ 
νικού καταλόγου βαρύνει τον πάροχο Καθολικής Υπηρε¬ 
σίας. Σε περίπτωση κατά την οποία περισσότεροι του 
ενός Οργανισμοί εκδηλώσουν ενδιαφέρον παροχής της 
εν λόγω υπηρεσίας υπό τους όρους του παρόντος άρ¬ 
θρου, η ΕΕΤΤ δύναται να αναθέτει την παροχή της σχετι¬ 
κής υπηρεσίας σε έναν Οργανισμό, στα πλαίσια διαγωνι- 
στικής διαδικασίας. 

3. Όλοι οι Οργανισμοί, οι οποίοι εκχωρούν τηλεφωνι¬ 
κούς αριθμούς, έχουν υποχρέωση να ενημερώνουν, κατά 
τη σύναψη της σχετικής σύμβασης, τους συνδρομητές 
τους, συμπεριλαμβανομένων των συνδρομητών καρτοκι- 
νητής τηλεφωνίας, σχετικά με το δικαίωμά τους να κατα- 
χωρούνται σε δημόσια διατιθέμενους τηλεφωνικούς κα¬ 
ταλόγους καθώς και το δικαίωμά τους να ελέγχουν και, αν 
είναι απαραίτητο, να διορθώνουν ή και να ζητούν τη δια¬ 
γραφή της σχετικής καταχώρησης. Ο συνδρομητής έχει 
τη δυνατότητα, είτε κατά τη σύναψη της σύμβασης είτε 
οποιαδήποτε στιγμή αργότερα το επιθυμήσει, να διατυ¬ 
πώσει την αντίρρησή του στη καταχώρησή του σε οποι- 
ονδήποτε τηλεφωνικό κατάλογο. Οι συνδρομητές καρτο- 
κινητής τηλεφωνίας, εφόσον επιθυμούν την καταχώρισή 
τους σε τηλεφωνικό κατάλογο, οφείλουν να γνωστοποι¬ 
ούν αυτό εγγράφως στον Οργανισμό του οποίου είναι 
συνδρομητές. Η αντίρρηση του κάθε συνδρομητή δύνα- 
ται να αφορά το σύνολο ή μέρος των αριθμών του ή των 
προσωπικών του στοιχείων ή τη διάθεση του συνόλου ή 
μέρος των αριθμών του ή των προσωπικών του στοιχείων 
σε τρίτους εκτός του πλαισίου της Καθολικής Υπηρεσίας. 

4. Οι Οργανισμοί που εκχωρούν τηλεφωνικούς αριθ¬ 
μούς σε συνδρομητές ικανοποιούν κάθε εύλογο αίτημα 
για τη χορήγηση των πληροφοριών που είναι απαραίτη¬ 
τες για την έκδοση τηλεφωνικών καταλόγων και την πα¬ 
ροχή υπηρεσίας πληροφοριών τηλεφωνικού καταλόγου 
για την εξυπηρέτηση των ανωτέρω υποχρεώσεων από 
τον πάροχο Καθολικής Υπηρεσίας. Η διάθεση των σχετι¬ 
κών πληροφοριών γίνεται σε μορφή που θα συμφωνηθεί 
ανάμεσα στα μέρη και υπό δίκαιους, κοστοστρεφείς και 
αμερόληπτους όρους. Σε περίπτωση κατά την οποία ανα- 
κύψει μεταξύ των ενδιαφερομένων μερών διαφωνία ως 
προς τηντήρηση των ανωτέρω, κάθε ενδιαφερόμενος δύ- 
ναται να προσφύγει στην ΕΕΤΤ και να ζητήσει τον έλεγχο 
της κοστοστρέφειας και την τήρηση των υπολοίπων όρων 
της παρούσας παραγράφου. Ο Οργανισμός που εκχωρεί 
τηλεφωνικούς αριθμούς σε συνδρομητές έχει το βάρος 
της απόδειξης των ισχυρισμών του σε σχέση με το εύλο¬ 
γο του υπάρχοντος αιτήματος, την κοστοστρέφεια και 
την τήρηση των υπολοίπων όρων της παρούσας παρα¬ 
γράφου. 

5. Ο πάροχος Καθολικής Υπηρεσίας, σύμφωνα με την 
παράγρ. 1 καιτηνπαράγρ. 2του παρόντος άρθρου, τηρεί 
την αρχή της αμεροληψίας κατά την επεξεργασία και πα¬ 
ρουσίαση των πληροφοριών που αποτελούντο αντικείμε¬ 
νο των ανωτέρω υπηρεσιών. 

6. Σε περίπτωση που ο πάροχος Καθολικής Υπηρεσίας, 
σύμφωνα με την παράγρ. 1 του παρόντος άρθρου, επι¬ 
τρέπει την πρόσβαση στον τηλεφωνικό κατάλογο, μέσω 
του διαδικτύου, υποχρεούται να έχει διαθέσιμο στην ιστο¬ 
σελίδα τον αριθμό των επισκέψεων που δέχθηκε αυτή 
από την αρχή του έτους. 

7. Οι πληροφορίες που περιλαμβάνονται στους τηλε¬ 
φωνικούς καταλόγους ή παρέχονται στο πλαίσιο της 
υπηρεσίας πληροφοριών τηλεφωνικού καταλόγου είναι 
οι ελάχιστες αναγκαίες και συνίστανται στο ονοματεπώ¬ 
νυμο, διεύθυνση και όλους τους αριθμούς (σταθερούς, 
κινητούς και προσωπικούς) των συνδρομητών όλων των 
Οργανισμών σταθερής και κινητής τηλεφωνίας. Ο πάρο¬ 
χος Καθολικής Υπηρεσίας δύναται να μεριμνά ώστε να 
περιλαμβάνονται στα ανωτέρω και οι διευθύνσεις ηλε¬ 
κτρονικού ταχυδρομείου καθώς και προσωπικών ιστοσε¬ 
λίδων, κατόπιν υποβολής σχετικού αιτήματος από το συν¬ 
δρομητή. 

8. Ο πάροχος Καθολικής Υπηρεσίας, σύμφωνα με την 
παράγρ. 1 του παρόντος άρθρου, υποχρεούται να ενημε¬ 
ρώνει τον τηλεφωνικό κατάλογο τουλάχιστον σε ετήσια 
βάση. Ο πάροχος Καθολικής Υπηρεσίας, σύμφωνα με τη 
παράγρ. 2 του παρόντος άρθρου, υποχρεούται να ενημε¬ 
ρώνει τη βάση δεδομένων του αμέσως μετά την κοινοποί¬ 
ηση σ'αυτόν οποιοσδήποτε τροποποίησης στοιχείων αυ¬ 
τής. Οι Οργανισμοί που εκχωρούν συνδρομητικούς αριθ¬ 
μούς υποχρεούνται να κοινοποιούν άμεσα στον πάροχο 
Καθολικής Υπηρεσίας κάθε τροποποίηση των στοιχείων 
συνδρομητή τους, ευθύς ως λαμβάνουν γνώση αυτής. 

9. Ο πάροχος Καθολικής Υπηρεσίας για την έκδοση τη¬ 
λεφωνικών καταλόγων, σύμφωνα με την παράγρ. 1 του 
παρόντος άρθρου και ο πάροχος Καθολικής Υπηρεσίας 
για την παροχή υπηρεσίας πληροφοριών τηλεφωνικού 
καταλόγου, σύμφωνα με την παράγρ. 2 του παρόντος 
άρθρου υποχρεούνται να υπογράφουν συμβάσεις εμπι¬ 
στευτικότητας με τους Οργανισμούς οι οποίοι εκχωρούν 
συνδρομητικούς αριθμούς και δεν δύνανται να χρησιμο¬ 
ποιούντο στοιχεία τα οποία τους διατίθενται για το σκοπό 
αυτό από τους Οργανισμούς οι οποίοι εκχωρούν συνδρο¬ 
μητικούς αριθμούς για οποιοδήποτε άλλο λόγο και ιδίως, 
προς όφελος τους ή προς όφελος των θυγατρικών τους ή 
άλλων Επιχειρήσεων που συνεργάζονται μαζί τους. 

10. Οι Οργανισμοί οι οποίοι κατέχουν σημαντική ισχύ 
στην αγορά φωνητικής τηλεφωνίας πρέπει να παρέχουν 
στους χρήστες τη δυνατότητα να καλούν τις υπηρεσίες 
πληροφοριών καταλόγου άλλου Κράτους Μέλους της 
Ευρωπαϊκής Ένωσης. 

11. Με την επιφύλαξη των διατάξεων περί προστασίας 
του ανταγωνισμού, η έκδοση καταλόγων και η παροχή 
υπηρεσιών τηλεφωνικού καταλόγου από τρίτους επιτρέ¬ 
πεται χωρίς τους περιορισμούς του παρόντος άρθρου 
σχετικά με την προσιτότητα ή την κοστοστρέφεια των τι¬ 
μών. 

12. Οι διατάξεις του παρόντος άρθρου εφαρμόζονται 
με την επιφύλαξη των διατάξεων της κείμενης νομοθε¬ 
σίας για την προστασία των προσωπικών δεδομένων και 
της ιδιωτικής ζωής, καθώς και την προστασία των βάσεων 
δεδομένων. 

Άρθρο 5 

Κοινόχρηστα τηλέφωνα 

1. Ο πάροχος Καθολικής Υπηρεσίας θα εγκαθιστά κοι¬ 


νόχρηστα τηλέφωνα ανταποκρινόμενα στις εύλογες ανά¬ 
γκες των χρηστών, τόσο από άποψη αριθμού, όσο και από 
άποψη γεωγραφικής κάλυψης. 

2. Τα κοινόχρηστα τηλέφωνα που εγκαθίστανται από 
τον Πάροχο Καθολικής Υπηρεσίας θα πρέπει να εξασφα¬ 
λίζουν: 

- τη δυνατότητα πραγματοποίησης, ατελώς και χωρίς 
τη χρήση κερμάτων ή καρτών, κλήσεων έκτακτης ανά¬ 
γκης, 

- τη δυνατότητα πρόσβασης στις υπηρεσίες τηλεφωνι¬ 
κού καταλόγου, σύμφωνα με τα οριζόμενα στην παράγρ. 
2 του άρθρου 4. 

3. Ο πάροχος Καθολικής Υπηρεσίας, εφόσον είναι τε¬ 
χνικά εφικτό, θα μεριμνά ώστε τα κοινόχρηστα τηλέφωνα 
που εγκαθιστά να μπορούν να δέχονται διαφορετικά μέ¬ 
σα πληρωμής και ιδίως κέρματα, χρεωστικές και πιστωτι¬ 
κές κάρτες και προπληρωμένες κάρτες. 

4. Γιατην απομάκρυνση κοινόχρηστων τηλεφώνων από 
σημεία ιδιαίτερης κίνησης ατόμων με ειδικές ανάγκες ή 
ασθενών απαιτείται η προηγούμενη έγκριση της ΕΕΤΤ. 

5. Ο πάροχος Καθολικής Υπηρεσίας θα μεριμνήσει 
ώστε το έτος 2003 να λειτουργούν τουλάχιστον 0,7 κοι¬ 
νόχρηστα τηλέφωνα ανά 200 κατοίκους, εκ των οποίων 
τουλάχιστον 0,6 να είναι καρτοτηλέφωνα. Επίσης, ο πά¬ 
ροχος Καθολικής Υπηρεσίας υποχρεούται να εγκαθιστά 
κοινόχρηστα τηλέφωνα σε επιλεγμένα σημεία περιοχών 
αυξημένης κίνησης, εφόσον οι χρήστες δεν εξυπηρετού¬ 
νται με άλλο τρόπο στα σημεία αυτά. Ενδεικτικά, αναφέ- 
ρονται σημεία στάθμευσης οχημάτων επί των εθνικών 
οδών, Σιδηροδρομικοί Σταθμοί, Αερολιμένες, Λιμένες και 
Ταχυδρομεία. Η ΕΕΤΤ, με Απόφασή της, δύναται να τρο¬ 
ποποιείτο ανωτέρω κριτήρια σχετικά με τον αριθμό καιτις 
προϋποθέσεις εγκατάστασης των κοινόχρηστων τηλε¬ 
φώνων, σύμφωνα με το παρόν άρθρο. 

6. Σε περίπτωση που η ΕΕΤΤ θεωρήσει ότι υπάρχει 
επαρκής κάλυψη των αναγκών που περιγράφονται στο 
παρόν άρθρο σε συγκεκριμένη γεωγραφική περιοχή, δύ- 
ναται με Απόφασή της να άρει τις υποχρεώσεις του πα- 
ρόχου Καθολικής Υπηρεσίας που απορρέουν από το πα¬ 
ρόν άρθρο. 

7. Κοινόχρηστα τηλέφωνα, εκτός του παρόχου Καθολι¬ 
κής Υπηρεσίας, δύναται να εγκαθιστά οποιαδήποτε Επι¬ 
χείρηση χωρίς τους περιορισμούς της παρούσας Απόφα¬ 
σης. 

Άρθρο 6 

Ειδικές ρυθμίσεις για χρήστες που είναι άτομα 
με ειδικές ανάγκες 

1. Ο πάροχος Καθολικής Υπηρεσίας οφείλει, κατά την 
παροχή των τηλεπικοινωνιακών υπηρεσιών, να λαμβάνει 
υπόψη του τις ανάγκες των ατόμων με ειδικές ανάγκες, 
λαμβάνοντας τα μέτρα που ορίζονται κατωτέρω. 

2. Ο πάροχος Καθολικής Υπηρεσίας θα διαθέτει τερμα¬ 
τικό εξοπλισμό για χρήση τηλεκειμενογράφου ή άλλου ει¬ 
δικού εξοπλισμού σε τιμές κόστους σε άτομα με ειδικές 
ανάγκες. Τυχόν επισκευή καθώς και πιθανή αντικατάστα¬ 
ση ελαττωματικού τερματικού εξοπλισμού, ο οποίος έχει 
διατεθεί από τον πάροχο Καθολικής Υπηρεσίας, θα πραγ¬ 
ματοποιείται από τον πάροχο Καθολικής Υπηρεσίας χω¬ 
ρίς χρέωση του συνδρομητή, εκτός αν ο συνδρομητής 

έχει αποδεδειγμένα προβεί σε κακή χρήση του τερματι¬ 
κού εξοπλισμού. 

3. Ο πάροχος Καθολικής Υπηρεσίας, κατόπιν σχετικής 
αιτήσεως ενός ευλόγου αριθμού χρηστών, που είναι κω¬ 
φοί ή έχουν σοβαρά προβλήματα αρθρώσεως, θα εγκαθι- 
στά κοινόχρηστους τηλεκειμενογράφους σε συγκεκριμέ¬ 
νο σημείο. 

4. Ο πάροχος Καθολικής Υπηρεσίας θα μεριμνά, ώστε 
το 60% των κοινόχρηστων τηλεφώνων, που θα εγκατα¬ 
σταθούν μετά την έναρξη ισχύος της παρούσας Απόφα¬ 
σης, να είναι διαμορφωμένα έτσι ώστε να επιτρέπουν την 
πρόσβαση και χρήση από άτομα που χρησιμοποιούν ανα¬ 
πηρικό αμαξίδιο. 

5. Ο πάροχος Καθολικής Υπηρεσίας θα παρέχει σε τυ¬ 
φλούς και άτομα με σοβαρά προβλήματα οράσεως τη δυ¬ 
νατότητα πραγματοποίησης ατελώς μέχρι είκοσι (20) 
κλήσεων ανά μήνα σε υπηρεσία πληροφοριών τηλεφωνι¬ 
κού καταλόγου. Προκειμένου να διευκολυνθεί η χρήση 
των ονομαστικών τηλεφωνικών καταλόγων ηλεκτρονικής 
μορφής από τυφλούς, ο πάροχος Καθολικής Υπηρεσίας, 
σύμφωνα μετηνπαράγρ. 1 του άρθρου 4, υποχρεούται να 
καθιστά διαθέσιμους τους ως άνω καταλόγους στα άτο¬ 
μα αυτά σε μορφή απλού κειμένου χωρίς γραφικά (ΙθχΙ 
οηΐγ), μέσω Οϋ-ΒΟΜ καθώς και μέσω της ιστοσελίδας 
του. Ο εκδότης τηλεφωνικών καταλόγων δύναται να 
πράττειτο ίδιο και όσον αφορά τους επαγγελματικούς τη¬ 
λεφωνικούς καταλόγους. 

6. Ειδικότερα γιατυφλούς, κωφούς, άτομα με αναπηρία 
άνω του 67%, τις οικογένειες των ατόμων με βαριά νοητι- 
κή υστέρηση, παραπληγικών, τετραπληγικών ή πασχό- 
ντων από εγκεφαλική παράλυση με ποσοστό αναπηρίας 
άνω του 67%, όπως αυτό προσδιορίζεται από τις αρμό¬ 
διες Υγειονομικές Επιτροπές, προβλέπεται έκπτωση 
αξίας δέκα έξι (16) Ευρώ επί της συνολικής μηνιαίας χρο¬ 
νοχρέωσης για χρήση υπηρεσιών μετάδοσης δεδομένων. 
Η ως άνω έκπτωση παρέχεται για μία μόνο σύνδεση και ο 
δικαιούχος της έκπτωσης ή ο νόμιμος εκπρόσωπος του 
θα δηλώνει στον πάροχο της Καθολικής Υπηρεσίας τον 
αριθμό της τηλεφωνικής σύνδεσης επί της οποίας θα γί¬ 
νεται η έκπτωση. 

7.0 πάροχος Καθολικής Υπηρεσίας θα μεριμνά ώστε τα 
άτομα με ειδικές ανάγκες καθώς και κατηγορίες ατόμων 
που είναι ευάλωτες σε περίπτωση απώλειας δυνατότητας 
τηλεφωνικής επικοινωνίας (όπως ηλικιωμένοι, καρδιοπα- 
θείς, νεφροπαθείς κλπ.) να έχουν προτεραιότητα σε περι¬ 
πτώσεις, τόσο σύνδεσης, όσο και αποκατάστασης βλα¬ 
βών στην τηλεφωνική τους σύνδεση. 

8. Ο πάροχος Καθολικής Υπηρεσίας υποχρεούται να 
παρέχει στους τυφλούς και στα άτομα με σοβαρά προ¬ 
βλήματα οράσεως τη δυνατότητα να πληροφορούνται 
ατελώς το ύψος του τελευταίου λογαριασμού της τηλε¬ 
φωνικής χρέωσης, καλώντας έναν κωδικό αριθμό επιλο¬ 
γής. Ο πάροχος Καθολικής Υπηρεσίας θα παρέχει το 
πλέον πρόσφορο και οικονομικό εναλλακτικό σχήμα για 
την παροχή βασικού επιπέδου αναλυτικής χρέωσης σε 
τυφλούς ή άτομα με προβλήματα οράσεως, κατόπιν αιτή- 
σεώς τους. Το εν λόγω εναλλακτικό σχήμα καθώς και η 
διαδικασία υλοποίησής του θα υποβάλλονται προηγου¬ 
μένως στην ΕΕΤΤ για έγκριση. Το βασικό επίπεδο αναλυ¬ 
τικής χρέωσης, για τις ανάγκες της παρούσας παραγρά¬ 
φου, περιλαμβάνει τα ακόλουθα: 


- τον καλούμενο αριθμό, 

- την ημερομηνία κατά την οποία έλαβε χώρα η κλήση, 

- τη χρέωση της κλήσης. 

9. Σε τυφλούς συνδρομητές καθώς και συνδρομητές με 
σοβαρά προβλήματα οράσεως η υπηρεσία επιλεκτικής 
φραγής εξερχόμενων κλήσεων παρέχεται δωρεάν. 

10. Για λόγους εξυπηρέτησης των κωφαλάλων και των 
ατόμων με σοβαρά προβλήματα άρθρωσης και ακοής, η 
δυνατότητα πρόσβασης στις υπηρεσίες εκτάκτου ανά¬ 
γκης πρέπει να παρέχεται και μέσω της υπηρεσίας γρα¬ 
πτών μηνυμάτων (3Μ3) κινητής τηλεφωνίας. 

11.0 πάροχος Καθολικής Υπηρεσίας παρέχει σε νε¬ 
φροπαθείς τελικού σταδίου δωρεάν χρόνο τηλεφωνικών 
συνδιαλέξεων αξίας ίσης με την αξίαχιλίων (1000) λεπτών 
αστικής χρέωσης μηνιαίως στον καθένα για μία μόνο τη¬ 
λεφωνική σύνδεση. 

12. Σε όλες τις περιπτώσεις που περιγράφονται στο πα¬ 
ρόν άρθρο, ο πάροχος Καθολικής Υπηρεσίας υποχρεού- 
ται να ελέγχει την ακρίβεια των προσκομιζομένων δικαιο- 
λογητικών, από τα οποία προκύπτει το δικαίωμα των αι- 
τούντων και να διατηρεί σχετικό αρχείο, παρέχοντας στην 
ΕΕΤΤ κάθε αναγκαία πληροφορία για τον έλεγχο της πα¬ 
ροχής και των όρων παροχής της καθολικής υπηρεσίας. 

Άρθρο 7 

Λοιπές υποχρεώσεις Καθολικής Υπηρεσίας 

1.0 πάροχος Καθολικής Υπηρεσίας υποχρεούται να πα¬ 
ρέχει σε όλους τους χρήστες τις διευκολύνσεις που ανα- 
φέρονται στο Παράρτημα I της παρούσας Απόφασης. Η 
παροχή των ανωτέρω διευκολύνσεων θα γίνεται σύμφωνα 
με τα οριζόμενα στο Παράρτημα I της παρούσας. Ο πάρο¬ 
χος Καθολικής Υπηρεσίας υποχρεούται να παρέχει ανα¬ 
λυτική χρέωση, σύμφωνα με τα οριζόμενα στην Απόφαση 
της ΕΕΤΤ ΑΠ.: 233/34/22.10.2001 (ΦΕΚ 1501 /Β/2001). 

2. Όλοι οι Οργανισμοί που παρέχουν σταθερά δημόσια 
δίκτυα ή και δημόσια δίκτυα κινητής τηλεφωνίας ή και 
διαθέσιμες στο κοινό τηλεφωνικές υπηρεσίες, εξασφαλί¬ 
ζουν στους χρήστες, που διαθέτουν σύνδεση με το στα¬ 
θερό δημόσιο τηλεφωνικό δίκτυο ή και με δημόσιο δίκτυο 
κινητής τηλεφωνίας, τη δυνατότητα πρόσβασης σε υπη¬ 
ρεσίες συνδρομής από τηλεφωνητή και ατελούς πρό¬ 
σβασης σε υπηρεσίες έκτακτης ανάγκης, χρησιμοποιώ¬ 
ντας τον κωδικό επιλογής «112» και κάθε άλλο κωδικό 
αριθμό επιλογής που καθορίζεται από την ΕΕΤΤ για χρή¬ 
ση σε εθνική κλίμακα, ανεξαρτήτως του αν ο τερματισμός 
των σχετικών κλήσεων στην ανάλογη υπηρεσία έκτακτης 
ανάγκης από το δημόσιο τηλεπικοινωνιακό δίκτυο που 
διεκπεραιώνει τις κλήσεις έκτακτης ανάγκης συνεπάγε¬ 
ται ή μη την πληρωμή τέλους διασύνδεσης από τον Οργα¬ 
νισμό. 

3. Στις περιπτώσεις προσωρινής διακοπής τηλεφωνι¬ 
κής σύνδεσης λόγω οφειλών, ο πάροχος Καθολικής Υπη¬ 
ρεσίας υποχρεούται να μη διακόπτειτη δυνατότητα εξερ- 
χόμενης επικοινωνίας με τηλέφωνα πρώτης ανάγκης. 

4. Ο πάροχος Καθολικής Υπηρεσίας μεριμνά ώστε η 
εξόφληση των λογαριασμών για τις υπηρεσίες που απο¬ 
τελούν αντικείμενο της Καθολικής Υπηρεσίας να γίνεται 
με κάθε πρόσφορο μέσο. Στην περίπτωση των ατόμων με 
ειδικές ανάγκες, η καταβολή της οφειλής θα πρέπει να εί¬ 
ναι δυνατή και από την κατοικία του οφειλέτη. 

Άρθρο 8 

Ποιότητα υπηρεσιών του παρόχου 
Καθολικής Υπηρεσίας 

1. Ο πάροχος Καθολικής Υπηρεσίας υποχρεούται να 
παρέχει τις υπηρεσίες, ανταποκρινόμενος στους στό¬ 
χους που θέτει η ΕΕΤΤ, σύμφωνα με τους δείκτες, ορι¬ 
σμούς και μεθόδους μέτρησης που αναφέρονται στο Πα¬ 
ράρτημα II της παρούσας. Ο πάροχος Καθολικής Υπηρε¬ 
σίας, το αργότερο εντός τριών (3) μηνών από το τέλος του 
ημερολογιακού έτους, θα ενημερώνει την ΕΕΤΤ εγγρά- 
φως για τις επιδόσεις του επί των στόχων. Οι στόχοι ποιό¬ 
τητας που θέτει η ΕΕΤΤ καθορίζονται στο Παράρτημα III. 
Οι στόχοι αυτοί αρχίζουν να ισχύουν από τη δημοσίευση 
της παρούσας Αποφάσεως στην Εφημερίδα της Κυβερ- 
νήσεως και δύνανται να αναθεωρούνται με Απόφαση της 
ΕΕΤΤ, η οποία θα πρέπει να εκδίδεται τουλάχιστον τριά¬ 
ντα (30) ημέρες πριν από το τέλος κάθε έτους. 

2. Πέραν των αναφερομένων στην παράγρ. 1 του παρό¬ 
ντος άρθρου, ο πάροχος Καθολικής Υπηρεσίας θα παρέ¬ 
χει, οποτεδήποτε του ζητηθεί από την ΕΕΤΤ, στοιχεία που 
αφορούν την εκπλήρωση των στόχων ποιότητας Καθολι¬ 
κής Υπηρεσίας καθώς και κάθε άλλο θέμα σχετικό με την 
εκπλήρωση των υποχρεώσεών του, που προβλέπονται 
από την παρούσα Απόφαση. 

3. Η ΕΕΤΤ δύναται να προβαίνει σε δημοσίευση των επι¬ 
δόσεων του παρόχου Καθολικής Υπηρεσίας σε σχέση με 
τους στόχους που αναφέρονται στο παρόν άρθρο. 

4. Ο πάροχος Καθολικής Υπηρεσίας θα πρέπει, στα 
πλαίσια της ανάπτυξης πληροφοριακών συστημάτων, να 
λαμβάνει υπόψη τις ανάγκες μέτρησης της ποσότητας 
και της ποιότητας των παρεχόμενων υπηρεσιών. 

Άρθρο 9 

Οικονομική προσιτότητα 

1. Κανόνες οικονομικής προσιτότητας 

1.1 Με την επιφύλαξη των διατάξεων των παραγράφων 
1.2, 1.3 και 1.4. του παρόντος άρθρου, ο πάροχος Καθο¬ 
λικής Υπηρεσίας θέτει σε εφαρμογή γεωγραφικά εξομοι¬ 
ωμένα τιμολόγια σε όλη την Ελληνική Επικράτεια. 

1.2 Η οικονομική δυνατότητα ή μη των χρηστών να απο¬ 
λαμβάνουν τις υπηρεσίες που αποτελούν αντικείμενο της 
Καθολικής Υπηρεσίας σε τιμές ελεύθερα προσδιορισμέ¬ 
νες ή μη, εκτιμάται σε επίπεδο Νομού. Κατ’ εξαίρεση, σε 
περίπτωση κατά την οποία στον πάροχο της Καθολικής 
Υπηρεσίας έχει επιβληθεί κοστοστρέφεια ή άλλη ρύθμιση 
σε σχέση με τις τιμές των υπηρεσιών που αποτελούν αντι¬ 
κείμενο Καθολικής Υπηρεσίας, η ανωτέρω εκτίμηση δεν 
γίνεται με βάση ελεύθερα προσδιορισμένες τιμές αλλά 
τις ως άνω αναφερόμενες τιμές, που σε περίπτωση κο- 
στοστρέφειας εγκρίνονται από την ΕΕΤΤ. 

1.3 Για τον προσδιορισμό των προσιτών τιμών, ακολου¬ 
θούνται οι αρχές της διαφάνειας και της αμεροληψίας. 

1.4 Η ΕΕΤΤ με μεταγενέστερη Απόφασή της θα προσ¬ 
διορίσει τα κριτήρια για την εξασφάλιση της οικονομικής 
προσιτότητας σε εθνικό επίπεδο. 

2. Έλεγχος προσιτότητας 

Ο πάροχος Καθολικής Υπηρεσίας υποβάλλει προς 
έγκριση στην ΕΕΤΤ τα τιμολόγια που αφορούν την Καθο¬ 
λική Υπηρεσία, εξήντα (60) ημέρες πριν από τη θέση τους 
σε εφαρμογή. Κατά τα λοιπά, εφαρμόζονται οι διατάξεις 


περί δημοσιότητας και θέσης σε εφαρμογή των τιμολο¬ 
γίων για τις υπηρεσίες φωνητικής τηλεφωνίας. 

3. Άλλες διατάξεις 

3.1 Σε περίπτωση οφειλώντων συνδρομητών έναντι του 
παρόχου Καθολικής Υπηρεσίας, εφαρμόζονται τα ακό¬ 
λουθα: 

α. Σε περίπτωση ατόμων με ειδικές ανάγκες καθώς και 
ατόμων τα οποία είναι ευάλωτα, σε περίπτωση απώλειας 
τηλεφωνικής σύνδεσης, η δυνατότητα να δέχονται εισερ¬ 
χόμενες κλήσεις καθώς και να καλούν αριθμούς εκτάκτου 
ανάγκης διατηρείται εις το διηνεκές. 

β. Σε περιπτώσεις αμφισβητήσεων υπέρογκων λογα¬ 
ριασμών για υπηρεσίες προσθέτου τέλους, οι συνδρομη¬ 
τές θα πρέπει να εξακολουθούν να έχουν πρόσβαση σε 
βασικές τηλεφωνικές υπηρεσίες, μέχρις ότου επιλυθεί η 
διαφορά. 

3.2 Στο λογαριασμό χρέωσης του συνδρομητή αναφέ- 
ρονται ο συνολικός αριθμός, η συνολική διάρκεια και η 
συνολική χρέωση των κλήσεων, οι υπόλοιπες οικονομικές 
ελαφρύνσεις και επιβαρύνσεις του συνδρομητή, όπως τέ¬ 
λος σύνδεσης, αποσύνδεσης κλπ., το χρονικό διάστημα 
παροχής υπηρεσιών και η ημερομηνία έκδοσης και εξό¬ 
φλησης. 

3.3 Κατά τη διάρκεια του διμήνου, εφόσον υπάρχει η τε¬ 
χνική δυνατότητα και η σπουδαιότητα της κίνησης το δι¬ 
καιολογεί, ο πάροχος Καθολικής Υπηρεσίας αποστέλλει 
στο συνδρομητή ενδιάμεσο λογαριασμό. 

3.4 Κατόπιν σχετικής αιτήσεως του συνδρομητή και 
εφόσον υπάρχει η τεχνική δυνατότητα, ο πάροχος Καθο¬ 
λικής Υπηρεσίας πληροφορείτο συνδρομητή για το ύψος 
της τηλεφωνικής του χρέωσης ανά μήνα. 

3.5 Οι διατάξεις του παρόντος άρθρου δεν περιορίζουν 
σε τίποτε τις υποχρεώσεις των Οργανισμών, οι οποίες πε- 
ριγράφονται στο άρθρο 9του Ν.2867/2000. 

Άρθρο 10 
Τελικές Διατάξεις 

1. Χωρίς περιορισμό των διατάξεων της παρούσας, ο 
πάροχος Καθολικής Υπηρεσίας δεν θεωρείται ότι έχει 
παραβιάσει διάταξη της παρούσας Απόφασης, λόγω μη 
τήρησης των όρων της Απόφασης ή πλημμελούς ή εκ¬ 
πρόθεσμης μη τήρησης των όρων της Απόφασης, όταν 
αυτό οφείλεται σε ανωτέρα βία, η οποία έχει αιτιώδη συ¬ 
νάφεια με τη μη τήρηση των όρων της Απόφασης. Ενδει¬ 
κτικά, τα ακόλουθα γεγονότα συνιστούν ανωτέρα βία: ο 
πόλεμος, οι πράξεις δολιοφθοράς, οι τρομοκρατικές 
πράξεις, οι θεομηνίες, οι εκρήξεις και οι πυρκαγιές, οι μη 
οφειλόμενες σε βαρεία αμέλεια του παρόχου Καθολικής 
Υπηρεσίας και οι εμπορικοί αποκλεισμοί. 

2. Ο πάροχος Καθολικής Υπηρεσίας ενημερώνει το κοι¬ 
νό, από τα σημεία παροχής πληροφοριών που διαθέτει 
στην Επικράτεια καθώς και από εμφανές σημείο στην 
ιστοσελίδα του, για τις παροχές που περιλαμβάνονται 
στο περιεχόμενο της Καθολικής Υπηρεσίας και για τη 
διαδικασία αιτήσεως την οποία ακολουθούν οι δικαιούχοι 
προκειμένου να κάνουν χρήση της παρούσας Απόφασης. 

3. Σε περίπτωση ορισμού από την ΕΕΤΤ περισσοτέρων 
του ενός παροχών Καθολικής Υπηρεσίας, ο δικαιούχος 
της συγκεκριμένης έκπτωσης θα επιλέγει μόνο έναν πά- 
ροχο. 

4. Ο πάροχος Καθολικής Υπηρεσίας μεριμνά ώστε το 
κόστος της παροχής Καθολικής Υπηρεσίας να είναι σύμ¬ 
φωνο με τις αρχές της παρούσας. 

5. Σε περίπτωση εμφάνισης ενδεχομένων διαφορών με¬ 
ταξύ του περιεχομένου της παρούσας Απόφασης και του 
περιεχομένου των Ειδικών Αδειών που χορηγούνται 
στους Τηλεπικοινωνιακούς Οργανισμούς, θα υπερισχύ¬ 
ουν οι διατάξεις της παρούσας Απόφασης. 

6. Ο πάροχος Καθολικής Υπηρεσίας υποχρεούται να 
υποβάλλει στην ΕΕΤΤ ετήσια Έκθεση σχετικά με τη πα¬ 
ροχή Καθολικής Υπηρεσίας, ιδιαίτερα, όσον αφορά την 
εγκατάσταση / απομάκρυνση κοινόχρηστων τηλεφώνων, 
την επέκταση / αναβάθμιση δικτύου σε απομακρυσμένες 
περιοχές, τον αριθμό δικαιούχων ατόμων με ειδικές ανά¬ 
γκες καθώς και όλα τα άλλα στοιχεία της Καθολικής Υπη¬ 
ρεσίας. 

7. Τυχόν άλλες διατάξεις της κείμενης νομοθεσίας με 
τις οποίες επιβάλλονται υποχρεώσεις Καθολικής Υπηρε¬ 
σίας διατηρούνται σε ισχύ, εκτός αν έρχονται σε αντίθεση 
με τα οριζόμενα στην παρούσα Απόφαση. 

8. Εντός ενός (1) μηνάς απάτη δημοσίευση της παρού¬ 
σας, όλοι οι Οργανισμοί οι οποίοι εκχωρούν συνδρομητι¬ 
κούς αριθμούς δημοσιεύουν σε δύο (2) ημερήσιες εφη¬ 
μερίδες υψηλής κυκλοφορίας και σε εμφανές σημείο 
στην ιστοσελίδα τους, ανακοίνωση με την οποία ενημε¬ 
ρώνονται όλοι οι συνδρομητές τους ότι τα στοιχεία των 
συνδρομητών τα οποία είναι δυνατόν, κατά την κείμενη 
νομοθεσία, να χρησιμοποιηθούν για την παροχή Καθολι¬ 
κής Υπηρεσίας θα διατίθενται υπό την ίδια μορφή και με 
τους ίδιους περιορισμούς σε τρίτους, οι οποίοι δραστη¬ 
ριοποιούνται στην παροχή υπηρεσιών έκδοσης τηλεφω¬ 
νικού καταλόγου και υπηρεσιών πληροφοριών τηλεφωνι¬ 
κού καταλόγου. Οι συνδρομητές θα καλούνται, όποτε αυ¬ 
τοί το επιθυμούν, να δηλώσουν την έγγραφη αντίθεσή 
τους στη διάθεση αυτών των στοιχείων. 

9. Η ισχύς της παρούσας Απόφασης αρχίζει από την 
ημερομηνία της δημοσίευσής της στην Εφημερίδα της 
Κυβερνήσεως, πληντου άρθρου 6, παράγρ. 8, για τη ρύθ¬ 
μιση του οποίου η ΕΕΤΤ θα εκδώσει ιδιαίτερη Απόφαση, 
και του άρθρου 6, παράγρ. 10, το οποίο θα ισχύει μετά την 
παρέλευση έξι (6) μηνών από την έναρξη ισχύος της πα¬ 
ρούσας Απόφασης. 


ΠΑΡΑΡΤΗΜΑ I 

Διευκολύνσεις που υποχρεούται να παρέχει 
ο πάροχος Καθολικής Υπηρεσίας, σύμφωνα 
με το άρθρο 7 παράγρ. 1 

1. Τονική επιλογή ή ϋΤΜΡ (πολυσυχνική λειτουργία δι¬ 
πλού τόνου) 

Το σταθερό δημόσιο τηλεφωνικό δίκτυο υποστηρίζει τη 
χρήση τηλεφωνικών συσκευών ϋΤΜΡ για σηματοδοσία 
προς το τηλεφωνικό κέντρο, με χρήση τόνων, όπως ορί¬ 
ζονται στο ΕΤ8Ι ΕΤΒ207 και υποστηρίζει τους ίδιους τό¬ 
νους για σηματοδοσία μέσω του δικτύου από άκρου εις 
άκρον, τόσο εντός της Ελληνικής Επικράτειας, όσο και 
μεταξύ της Ελλάδος και άλλων Κρατών Μελώντης Ευρω¬ 
παϊκής Ένωσης. 

2. Επιλεκτική φραγή κλήσεων για εξερχόμενες κλήσεις 

Η διευκόλυνση με την οποία ο συνδρομητής, έπειτα από 

αίτηση στον πάροχο Καθολικής Υπηρεσίας, μπορεί να 
προβαίνει σε φραγή εξερχόμενων κλήσεων καθορισμέ¬ 
νου τύπου ή καθορισμένων τύπων αριθμών. 

3. Αναγνώριση καλούσας γραμμής 

Ο αριθμός του καλούντος εμφανίζεται στον καλούμενο 
πριν από την αποκατάσταση της κλήσης. Η διευκόλυνση 
αυτή πρέπει να παρέχεται, σύμφωνα με τη σχετική νομο¬ 
θεσία περί προστασίας των δεδομένων προσωπικού χα¬ 
ρακτήρα και της ιδιωτικής ζωής, όπως προβλέπεται από 
την κείμενη νομοθεσία. 

4. Διεπιλογή εισόδου (ή διευκολύνσεις αντίστοιχης λει¬ 
τουργικότητας) 

Η δυνατότητα απευθείας κλήσης των χρηστών συνδρο¬ 
μητικού τηλεφωνικού κέντρου (ΡΒΧ) ή παρόμοιου ιδιωτι¬ 
κού συστήματος από το σταθερό δημόσιο τηλεφωνικό δί¬ 
κτυο, χωρίς παρέμβαση του τηλεφωνητή του ΡΒΧ. 

5. Προώθηση κλήσεων 

Περαιτέρω διαβίβαση εισερχόμενης κλήσης σε άλλο 
προορισμό εντός της Ελληνικής Επικράτειας ή σε άλλο 
Κράτος Μέλος της Ευρωπαϊκής Ένωσης (π.χ. σε περί¬ 
πτωση μη απάντησης, κατειλημμένης γραμμής ή σε οιεσ- 
δήποτε συνθήκες). Η διευκόλυνση αυτή πρέπει να παρέ¬ 
χεται, σύμφωνα με την κείμενη Ελληνική νομοθεσία και 
την κείμενη νομοθεσία της Ευρωπαϊκής Ένωσης περί 
προστασίας των δεδομένων προσωπικού χαρακτήρα και 
της ιδιωτικής ζωής. 

ΠΑΡΑΡΤΗΜΑ II 


Δείκτες, ορισμοί και μέθοδοι μέτρησης στόχων, σύμφωνα 

με το άρθρο 8 παράγρ. 1 


Δείκτης 

Ορισμός 

Μέθοδος μέτρησης 

Χρόνος παροχής για 
αρχική σύνδεση 

ΕΤ5Ι ΕΘ 201 769-1 

ΕΤ3Ι ΕΘ 201 769-1 

Συχνότητα βλαβών ανά 
σύνδεση 

ΕΤ5Ι ΕΘ 201 769-1 

ΕΤ3Ι ΕΘ 201 769-1 

Χρόνος αποκατάστασης 
βλαβών 

ΕΤ5Ι ΕΘ 201 769-1 

ΕΤδΙ ΕΘ 201 769-1 

Ποσοστό αποτυχίας 
κλήσεων 

ΕΤ5Ι ΕΘ 201 769-1 

ΕΤδΙ ΕΘ 201 769-1 

Χρόνος αποκατάστασης 
κλήσης 

ΕΤ5Ι ΕΘ 201 769-1 

ΕΤδΙ ΕΘ 201 769-1 

Χρόνος απόκρισης για 
υπηρεσίες 

ΕΤ5Ι ΕΘ 201 769-1 

ΕΤδΙ ΕΘ 201 769-1 

Χρόνος απόκρισης για 
υπηρεσίες καταλόγου 

ΕΤ5Ι ΕΘ 201 769-1 

ΕΤδΙ ΕΘ 201 769-1 

Ποσοστό των 
κοινοχρήστων 
τηλεφώνων σε 
κατάσταση λειτουργίας 

ΕΤ5Ι ΕΘ 201 769-1 

ΕΤδΙ ΕΘ 201 769-1 

Παράπονα για λάθη σε 
λογαριασμούς 

ΕΤ5Ι ΕΘ 201 769-1 

ΕΤδΙ ΕΘ 201 769-1 


ΠΑΡΑΡΤΗΜΑ III 


Στόχοι ποιότητας υπηρεσιών παρόχοιι Καθολικής Υπηρεσίας, σύμφωνα με το 

άρθρο 8 παράγ ρ. 1 


ΠΙΝΑΚΑΣ ΔΕΙΚΤΩΝ ΠΟΙΟΤΗΤΟΣ 



Δείκτης 

Τιμή/Έτος 

4./Α 

Χρόνος παροχής για αρχική σύνδεση 

1 εβδομάδα, για το 95% των 
αιτήσεων 

2. 

Συχνότητα βλαβών ανά 100 συνδέσεις ανά 
έτος 

13,5 

3. 

Ποσοστό αποτυχίας κλήσεων 

2% 

4. 

Ποσοστό αποκατάστασης βλαβών την 
επόμενη εργάσιμη ημέρα 

85% 

5. 

Χρόνος απόκρισης για τις υπηρεσίες 
τηλεφωνητή 

Μέσος χρόνος απόκρισης 20 εοο 

6. 

Χρόνος απόκρισης για υπηρεσίες καταλόγου 

Μέσος χρόνος απόκρισης 15 εοο 

7. 

Ποσοστό των κοινόχρηστων τηλεφώνων 
(κερματοδέκτες και καρτοδέκτες) σε 
κατάσταση λειτουργίας 

93% 

8. 

Παράπονα για λάθη σε λογαριασμούς 

0,2% 


Η απόφαση αυτή να δημοσιευθεί στην Εφημερίδα της Κυβερνήσεως. 
Μαρούσι, 14 Ιουνίου 2002 

Ο Πρόεδρος 
ΕΜΜ.Α. ΓΙΑΚΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





































